Ges-duuriasteikko

Ges-duuriasteikko on Gesistä alkava sävelasteikko, johon kuuluvat sävelet Ges, As, B, Ces, Des, Es, F ja Ges. Ges-duurin rinnakkaissävellaji on es-molli ja muunnossävellaji on ges-molli, jota vastaa enharmonisesti fis-molli. Ges-duurin subdominanttisointu on Ces-duurisointu ja dominanttisointu on Des-duurisointu.

Ges-duuri on yksi harvimmin käytettyjä sävellajeista. Se mielletään usein vaikeaksi soittaa, koska siinä on kuusi alennusta. Ges-duuria vastaa enharmonisesti Fis-duuri, jossa on kuusi ylennystä.

Tunnettuja klassisia sävellyksiä Ges-duurissa
 Chopin: Etydi op. 10, nro 5, Ges-duuri
 Heino Kaski: Preludi op. 7
 Maurice Ravel: Johdanto ja allegro harpulle, huilulle, klarinetille ja jousikvartetille

Sävelasteikot